# Алла Пугачова

### от Уикипедия, свободната енциклопедия

Алла Пугачова руска певица и актриса
Родена: | 15 април 1949 Москва, Русия

Алла Борисовна Пугачова (на руски Алла Борисовна Пугачëва) е руска поппевица, композиторка и киноактриса. Родена е на 15 април 1949 г.

През 1969 г. Пугачова завършва хорово дирижиране в музикалното училище "Иполитов-Иванов" в Москва, а през 1981 г. - естрадна режисура в ГИТИС.

През 1966-1967 г. е включена в състава на агитационната бригада на младежкото радио. През 1967 г започва работа като корепетирор в Държавното училище за цирково и естрадно изкуство.

В периода 1971 до 1972 г. Пугачова е солистка на "Олег Лундстрен бигбенд" и по-късно на "Веселите момчета" (от 1973 г.).

През 1974 г. Пугачова печели трета награда на Всесъюзния конкурс за естрадни артисти. Истинско признание за певческия си талант Алла Пугачова получава на фестивала "Златният Орфей" през 1975 г., когато получава голяма награда с песента "Арлекино" на Емил Димитров.

През втората половина на 70-те и началото на 80-те години Пугачова се превръща в най-голямата звезда на руската естрада, а известността й надхвърля границите на родината й. Тя печели Голяма награда на фестивала в Сопот, Полша (1978 г.), златни плочи от Финландия и MIDEM в Кан, изнася рецитал в зала "Олимпия" в Париж (1982 г.), има представяне на фестивала "Сан Ремо" (Италия), участва в ткриването на културния център на СССР във Виена, получава награда на Световния съвет за мир, участва в благотворителни концерти във Финландия и др.

Телевизията заснима и излъчва биографичните филми "Театърът на Алла Пугачова" (1978 г.), "У Алла" (1979 г.), "Монолози на певицата" (1981 г.) и много други, включително и чуждестранни. Заедно с това Пугачова е автор, участник или водещ в десетки телевизионни и концертни програми. Нейните концерти са първите тип «Шоу» и се радват на изключително голям публичен интерес. В родината си Пугачова е удостоена с много държавни отличия и със званието «Народен артист».

Алла Пугачова се изявява успешно като актриса и компзитор. Участва във филмите "Жената, която пее" (1977 г.), "Дойдох и говоря" (1986 г.). В първия филм тя е и автор на музиката под псевдонима Борис Горбанос.

От първия си брак има дъщеря Кристина Орбакайте. Пугачова е омъжена от 1994 до 2005 г. за руската естрадна звезда Филип Киркоров (син на български арменец и рускиня). Въпреки проблемите Пугачова продължава изключително богатата си творческа кариера с нови проекти ("Фабрика за звезди").

Нейни най-популярни албуми:

- "Арлекино и другите" и "Златният Орфей 76 - Алла Пугачова, Веселите момчета" (1977 г.),
- "Ще бъде ли…" и "Огледало на душата" (1978 г.),
- "Издигни се над суетата" (1980 г.),
- "Как тревожен е този път" (1982 г.),
- "Alla Pugachova in Stockholm" (1986 г., на англ. ез.).
- "Щастието в личния живот" и "Дойдох и говоря" (1987 г., авторски).

### [редактиране] Източници

- Люди.Ру: Алла Борисовна Пугачева
- Агенция Фокус от 15 април 2006 г.

Взето от „http://bg.wikipedia.org../../../%D0%B0/%D0%BB/%D0%BB/%D0%90%D0%BB%D0%BB%D0%B0_%D0%9F%D1%83%D0%B3%D0%B0%D1%87%D0%BE%D0%B2%D0%B0_27f8.html“.

Категории: Руски актьори и актриси | Руски певци

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Suomi
- Français
- Magyar
- Italiano
- Polski
- Русский
- Svenska